**Препис – извлечение!**

Р Е Ш Е Н И Е № 584

01.09.2023 г.

/ Протокол № 46 /

**ОТНОСНО:** Предложение с вносител Кмет на Община с вх. № ОС - 198 /24.08.2023 г. - приемане Бюджета на Община Гурково за 2023 г.

**МОТИВИ:** На основание чл. 21, ал. 1, т. 6 и ал. 2, във връзка с чл. 52, ал. 1 и ал. 2 от Закона за местното самоуправление и местната администрация, чл. 94, ал. 2 и ал. 3, чл. 39, чл. 125, ал. 1, т. 1 и т. 2 и чл. 144, ал. 4 от Закона за публичните финанси, във връзка с чл. 30, ал. 2 и ал. 3 и чл. 49, ал. 2 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково, Общински съвет - Гурково :

Р Е Ш И:

**Приема Бюджета на Община Гурково за 2023 г., както следва**

|  |  |  |  |
| --- | --- | --- | --- |
| **1.** | **По приходната част в размер на**  съгласно Приложение № 1 | **8 600 398** | **лв.** |
|  |  |  |
| в това число: | |  |  |
| 1.1. | **Приходи за делегираните от държавата дейности в размер на** | **5 973 898** | **лв.** |
| 1.1.1. | Обща субсидия за делегирани от държавата дейности в размер на | 4 876 152 | лв. |
| 1.1.2. | Събрани средства и извършени плащания от/за сметки за СЕС | -63 170 | лв. |
| 1.1.3. | Собствени приходи на звената на делегиран бюджет в размер на | 527 | лв. |
| 1.1.4. | Преходен остатък от 2022 г., съгласно Приложение № 4 | 1 160 389 | лв. |
| 1.2. | **Приходи за местни дейности в размер на** | **2 480 255** | **лв.** |
| в това число: | |  |  |
| 1.2.1. | Данъчни приходи | 397 200 | лв. |
| 1.2.2. | Неданъчни приходи | 625 007 | лв. |
| 1.2.3. | Трансфери за местни дейности в размер на | 1 400 293 | лв. |
| 1.2.3.1. | Обща изравнителна субсидия в размер на | 644 200 | лв. |
| 1.2.3.2. | Трансфер за зимно поддържане и снегопочистване в размер на | 44 900 | лв. |
| 1.2.3.3. | Целева субсидия за капиталови разходи в местни дейности в размер на | 602 800 | лв. |
| 1.2.3.4 | Трансфери за други целеви разходи от ЦБ | 40 600 | лв. |
| 1.2.3.5. | Трансфери между бюджети - получени | 88 994 | лв. |
| 1.2.3.6. | Трансфери между бюджети и сметки за средствата от ЕС | -21 201 | лв. |
| 1.2.4. | Временни безлихвени заеми | 35 000 | лв. |
| 1.2.5. | Преходен остатък от 2022 г., съгласно Приложение № 4 | 169 000 | лв. |
| **2.** | **По разходната част в размер на**  съгласно Приложение с № 2 | **8 600 398** | **лв.** |
| в това число: | |  |  |
|  | **За делегирани от държавата дейности** | **5 973 898** | **лв.** |
|  | **За допълнително финансиране със средства от собствени приходи и от изравнителна субсидия на делегираните от държавата дейности в размер на** | **146 245** | **лв.** |
|  | **За местни дейности в размер на** | **2 480 255** | **лв.** |
| 2.1. | Разпределени по функции, дейности, параграфи и подпараграфи, съгласно Приложение № 1. | | |
| 2.2. | Приема бюджета на Община Гурково за 2023 г. по агрегирани бюджетни показатели, съгласно Приложение № 1.1 | | |
| 2.3. | Утвърждава бюджетно салдо по общинския бюджет, изчислено на касова основа в размер на 0 лв. | | |
| 2.4. | Утвърждава разпределението на средствата от преходния остатък в делегираните от държавата дейности и местните дейности, съгласно Приложение № 4 | | |
| 2.5. | Приема актуализирана програма за капиталовите разходи в размер на 1 277 693 лв. съгласно Приложение № 3, по източници на финансиране | | |
| 2.5.1. | Одобрява разпределението на целевата субсидия на капиталови разходи в размер на 602 800 лв., съгласно приложение 3.1. | | |
| 2.5.2. | Приема разчет на капиталовите разходи, финансирани с приходи от постъпления от продажба на общински нефинансови активи, в размер на 26 864 лв., съгласно приложение № 3.2. | | |
| 2.5.3. | Приема индикативен разчет за капиталовите разходи, предвидени за финансиране със средства от Европейския съюз и свързаното с тях общинско съфинансиране в размер на 590 078 лв., съгласно приложение № 3.3. | | |
| 3. | Утвърждава разходите за заплати през 2023 г. на персонала, зает в държавните и общински дейности, без звената от функция „Образование“, които прилагат системата на делегирани бюджети, съгласно Приложение № 5 и Приложение № 6. | | |
| 4. | Утвърждава разчет за целеви разходи и субсидии, както следва за: | | |
| 4.1. | Членски внос за участие в неправителствени организации – 8 816 лв.; | | |
| 4.2. | Разходи за помощи по решение на Общински съвет не повече от 5 800 лв. |  |  |
| 4.3. | Стипендии в размер на 1 000 лв. | | |
| 4.4. | Разходи и помощи за погребения - 800 лв. за следните категории лица, починали или които ще бъдат погребани на територията на общината:   * Самотни лица без близки и роднини; * Безпризорни лица; * Лица настанени в заведения за социални услуги без доходи и роднини; * Лица, регистрирани в общинските служби за социално подпомагане без близки и роднини; | | |
| 4.5. | Субсидии за Читалища в общ размер на 125 460 лв., разпределени съгласно Приложение № 7 | | |
| 5. | Приема следните лимити за разходи: |  |  |
| 5.1. | Лимит за представителни разходи на кмета на общината в размер на 2 на сто от общия годишен размер за издръжка за дейност „Общинска администрация“, размер на представителните разходи на общинския съвет в размер на 1 на сто от общия годишен размер за издръжка на дейност „Общинска администрация“ - 12 300 лв.: | | |
|  | - Кмет на община в размер – 8 200 лв. |  |  |
|  | - Председател на Общински съвет – 4 100 лв. |  |  |
| 5.2. | За СБКО на персонала, определени в рамките на 3 на сто на база начислените основни трудови възнаграждения, включително и социалните осигуровки. | | |
| 5.3. | Утвърждава показателите по чл. 45, ал. 1, т. 2 от ЗПФ за кметствата, в частта за местните дейности съгласно Приложение № 8 | | |
| 5.4. | Разходи за осъществяване функциите на органи на изпълнителната власт в населените места с кметски наместници, в общ размер на 14 400 лв., разпределени съгласно Приложение № 9 | | |
| 6. | Утвърждава списък на длъжностите и на лицата, които имат право на транспортни разходи и възстановяването им в размер на 100%, съгласно Приложение № 10  За пътуващите със собствен транспорт, средствата се възстановяват до 100% от стойността на билета за съответната дестинация – Приложение № 11 | | |
| 7. | Определя месечен лимит в литри гориво на кметските наместници, който да се изразходва съгласно разходните норми по Наредба № 3 на Министерството на транспорта, като се задължават същите да извозват жители на населеното място, нуждаещи се от медицинска помощ и при други неотложни нужди – Приложение № 12 | | |
| 8. | Утвърждава разходи за Културен календар на Община Гурково за 2023 г. в размер на 52 800 лв., съгласно Приложение № 13 | | |
| 9. | Утвърждава разходите от постъпленията на туристически данък до размера на постъпленията, съгласно Приложение № 14 | | |
| 10. | Одобрява индикативен годишен разчет за сметките за средства от ЕС в размер на 215 208 лв., съгласно Приложение № 15 | | |
| 11. | Определя разпоредителите с бюджет от по-ниска степен по бюджета на община Гурково, съгласно Приложение № 16 | | |
| 11.1 | Приема бюджета по разпоредители, съгласно Приложение № 16.1 | | |
| 11.2 | Приема бюджетните сметки на разпоредителите с бюджет от по-ниска степен по бюджета на община Гурково, съгласно Приложение № 16.2 | | |
| 12. | Одобрява актуализираната бюджетна прогноза за местните дейности с показателите за 2023 и прогнозни показатели за периода 2024 и 2026 г., съгласно Приложение № 17 | | |
| 13. | Определя максималния размер на новите задължения за разходи, които могат да бъдат натрупани през 2023 г. по бюджета на общината - 1 015 902 лв., Приложение № 18 | | |
| 14. | Определя максималния размер на ангажиментите за разходи, които могат да бъдат поети през 2023 г. – 3 386 339 лв., Приложение № 18 | | |
| 15. | Определя размер на дълга – 0 лв. | | |
| 16. | Определя размера на просрочените вземания, които се предвижда да бъдат съберани през 2023 г. в размер на 121 312 лв. – Приложение № 19 | | |
| 17. | Оправомощава кмета да извършва компенсирани промени: | | |
| 17.1. | В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност; | | |
| 17.2. | В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите. | | |
| 17.3. | Да приема дарения и извършва промени по общинския бюджет с размера на постъпилите и разходвани средства от дарения и спонсорства до 10 000 лв., в съответствие с волята на дарителите и спонсорите. | | |
| 17.4. | Да утвърди бюджетите на разпоредителите с бюджет от по-ниска степен. | | |
| 17.5. | Да организира разпределението на бюджета по тримесечия и да утвърди разпределението. | | |
| 17.6. | Да разработи детайлен разчет на сметките за средства от ЕС по отделните общински проекти, в съответствие с изискванията на съответния Управляващ орган и на МФ. | | |
| 17.7. | Да извършва промени по бюджета на сметките от ЕС по оперативни програми с размера на постъпилите средства. | | |
| 18. | Дава съгласие кмета на Общината: | | |
| 18.1. | Да ползва временно свободните средста по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общината фискални правила по ЗПФ, като не се променя предназначението на средствата в края на годината. | | |
| 18.2. | Да разработва и възлага подготовката на общински програми и проекти и да кандидатства за финансирането им със средста по структурни и други фондове на Европейския съюз и от други донори, по национални и от други източници за реализиране на годишните цели на общината и за изпълнение на общинския план за развитие. | | |
| 18.3. | Да кандидатства за средства от централния бюджет и други източници за финансиране на плащанията и за съфинансиране на общински програми и проекти. | | |
| 19. | Приема за сведение Протокола от публичното обсъждане на бюджета, съгласно Приложение № 20 | | |
|  |  | | |
|  |  | | |

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 585

01.09.2023 г.

/ Протокол № 46 /

**ОТНОСНО:** Предложение с вносител Зам. - председател на ОбС с вх. № ОС – 200/24.08.2023 г. - определяне размера на индивидуалната основна месечна заплата на Кмета на Община Гурково.

**МОТИВИ:** В ПМС № 67/2010 г. за заплатите в бюджетните организации и дейности е променен редът за определяне на възнагражденията на изборните длъжности като в новата ал.16 на чл.5 от ПМС № 67/2010 г. за заплатите в бюджетните организации и дейности е предвидено следното:

„Конкретните размери на индивидуалните основни месечни заплати на кметовете на общини, райони и кметства се определят от съответния общински съвет при условията на Закона за местното самоуправление и местната администрация, като размерът на определените заплати не може да надхвърля основната месечна заплата на министър. Индивидуалната основна месечна заплата на заместник-кметовете на общини/райони се определя в размер до 80 на сто от основната месечна заплата на кмета на общината/района, а на кметските наместници – в размер до 80 на сто от средната основна месечна заплата за кмет на кметство в общината.“ Със Закона за Държавния бюджет на РБ за 2023 год.,публикуван в ДВ бр. обн. в ДВ бр. 66 от 01.08.2023 г., считано от 01.01.2023 год. средствата за работна заплата на изборните длъжности в община Гурково са завишени с 13 % спрямо тези от 2022 година.

На основание чл.33, ал.1, т.2, чл.21, ал.1, т. 5 и чл.38,ал.7 от Закона за местното самоуправление и местната администрация и чл.5, ал.16 и чл.8 ал.3 от ПМС № 67/14.04.2010 г. за заплатите в бюджетните организации и дейности (посл. изм., бр. 62 от 5.08.2022 г., в сила от 5.08.2022 г.) и във връзка с гореизложеното, Общински съвет - Гурково

Р Е Ш И:

1. Определя индивидуалната основна месечна заплата на Кмета на Община

Гурково, считано от 01.01.2023 г., както следва:

1.1.Кмет на Община - 4102 лв.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 586

01.09.2023 г.

/ Протокол № 46 /

**ОТНОСНО:** Предложение с вносител Кмет на Община с вх. № ОС – 199/24.08.2023 г. - определяне размера на индивидуалните основни месечни заплати на кметовете на кметства в Община Гурково.

**МОТИВИ:**Съобразно разпоредбата на чл.21, ал.1, т.5 от Закона за местното самоуправление и местната администрация, в компетенциите на Общинския съвет е да определи конкретните размери на трудовите възнаграждения на кметовете в рамките на действащата нормативна уредба по предложение на кмета на общината.

В ПМС № 67/2010 г. за заплатите в бюджетните организации и дейности е променен редът за определяне на възнагражденията на изборните длъжности като в новата ал.16 на чл.5 от ПМС № 67/2010 г. за заплатите в бюджетните организации и дейности е предвидено следното:

„Конкретните размери на индивидуалните основни месечни заплати на кметовете на общини, райони и кметства се определят от съответния общински съвет при условията на Закона за местното самоуправление и местната администрация, като размерът на определените заплати не може да надхвърля основната месечна заплата на министър. Индивидуалната основна месечна заплата на заместник-кметовете на общини/райони се определя в размер до 80 на сто от основната месечна заплата на кмета на общината/района, а на кметските наместници – в размер до 80 на сто от средната основна месечна заплата за кмет на кметство в общината.“ Със Закона за Държавния бюджет на РБ за 2023 год.,публикуван в ДВ бр. обн. в ДВ бр. 66 от 01.08.2023 г., считано от 01.01.2023 год. средствата за работна заплата на изборните длъжности в община Гурково са завишени с около 13 % спрямо тези от 2022 година.

На основание чл.21, ал.1, т. 5 и чл.38,ал.7 от Закона за местното самоуправление и местната администрация и чл.5, ал.16 и чл.8 ал.3 от ПМС № 67/14.04.2010 г. за заплатите в бюджетните организации и дейности (посл. изм., бр. 62 от 5.08.2022 г., в сила от 5.08.2022 г.) и във връзка с гореизложеното, Общински съвет - Гурково

Р Е Ш И:

1. Определя индивидуални основни месечни заплати на кметовете на кметства в Община Гурково, считано от 01.01.2023 г., както следва:
   1. Кмет на кметство с. Паничерево - 1759 лв.
   2. Кмет на кметство с Конаре - 1499 лв.
2. Определя допълнително трудово възнаграждение за придобит трудов стаж и професионален опит в размер на 1%, като за придобит трудов стаж и професионален опит се зачита целият трудов стаж, придобит от лицето към момента.
3. От начислените възнаграждения по т.1 и т.2 се правят удръжки за сметка на осигурените лица за осигурителни вноски по Кодекса за социално осигуряване, Закона за здравно осигуряване, за данък съгласно Закона за данъците върху доходите на физическите лица, за други удръжки, определени със закон, както и удръжки съгласно Вътрешните правила за работната заплата в община Гурково.
4. Възлага изпълнението на настоящото решение на Кмета на Община

Гурково при спазване на всички законови изисквания за това.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**